Document ID: 32001R0408

Kommissionens forordning (EF) nr. 408/2001
af 28. februar 2001
om fastsættelse af omregningskursen for visse former for direkte støtte og for foranstaltninger af strukturel eller miljømæssig art
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),
under henvisning til Kommissionens forordning (EF) nr. 1410/1999 af 29. juni 1999 om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren(2), særlig artikel 2, og
ud fra følgende betragtninger:
(1) Ifølge artikel 42 i Kommissionens forordning (EF) nr. 2342/1999 af 28. oktober 1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne(3), senest ændret ved forordning (EF) nr. 192/2001(4), er datoen for ansøgningens indgivelse den udløsende begivenhed for fastlæggelsen af konteringsåret for præmier for dyr, der er omfattet af præmieordningerne i oksekødssektoren. Omregningen af disse præmier til national valuta foretages i henhold til artikel 43 i nævnte forordning efter gennemsnittet, beregnet i forhold til perioden, af valutakurserne i december forud for konteringsåret.
(2) Ifølge artikel 4, stk. 2 i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(5), senest ændret ved forordning (EF) nr. 2452/2000(6), er den udløsende begivenhed for vekselkursen for beløb, der ydes i struktur- eller miljøsammenhæng, den 1. januar i det år, hvor der træffes beslutning om støtten. I henhold til artikel 4, stk. 3, i forordning (EF) nr. 2808/98, der indsattes ved forordning (EF) nr. 1410/1999, er den vekselkurs, der skal anvendes, lig med gennemsnittet, beregnet pro rata temporis, af de vekselkurser, der gælder i måneden forud for datoen for den udløsende begivenhed.
(3) Ifølge artikel 12 i Kommissionens forordning (EF) nr. 293/98 af 4. februar 1998 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag I til traktaten, og om ophævelse af forordning (EF) nr. 1445/93(7), senest ændret ved forordning (EF) nr. 1410/1999, er den vekselkurs, der hvert år skal anvendes ved omregning til national valuta af det i artikel 2 i Rådets forordning (EØF) nr. 790/89(8), senest ændret ved forordning (EF) nr. 1825/97(9), fastsatte maksimumsbeløb pr. ha for støtten til forbedring af kvaliteten og fremme af afsætningen i sektoren for nødder og johannesbrød, lig med gennemsnittet, beregnet pro rata temporis, af de vekselkurser, der gælder i måneden forud for den 1. januar i den årlige referenceperiode, der er omhandlet i artikel 19 i Kommissionens forordning (EØF) nr. 2159/89(10), senest ændret ved forordning (EF) nr. 1363/95(11).
(4) Ifølge artikel 6, stk. 2, i Kommissionens forordning (EF) nr. 2700/93 af 30. september 1993 om gennemførelsesbestemmelser for præmien til fåre- og gedekødsproducenter(12), senest ændret ved forordning (EF) nr. 1410/1999, er den omregningskurs, der skal anvendes for restbeløbet af præmiebeløb inden for fårekødssektoren lig med gennemsnittet, beregnet pro rata temporis, af de vekselkurser, der gælder i måneden forud for den sidste dag i det produktionsår, som præmien ydes for.
(5) Ifølge artikel 6, stk. 1, i forordning (EF) nr. 2700/93 er den omregningskurs, der skal anvendes for forskud på præmiebeløb inden for fårekødssektoren, lig med gennemsnittet, beregnet pro rata temporis, af de vekselkurser, der gælder i måneden forud for den første dag i det produktionsår, som præmien ydes for.
(6) Ved Rådets forordning (EF) nr. 1478/2000 af 19. juni 2000 om ændring af forordning (EF) nr. 2866/98 om omregningskursen mellem euroen og valutaerne i de medlemsstater, der indfører euroen(13), vedtoges den uigenkaldeligt fastsatte omregningskurs mellem euroen og den græske drakme. Denne kurs gælder fra den 1. januar 2001 for foranstaltninger med en udløsende begivenhed fra og med denne dato. Bestemmelserne i forordning (EF) nr. 1410/1999 gælder derfor ikke længere for disse foranstaltninger -
UDSTEDT FØLGENDE FORORDNING:
Artikel 1
1. Den omregningskurs, der skal anvendes:
- for præmiebeløb i oksekødssektoren som omhandlet i Rådets forordning (EF) nr. 1254/1999(14)
- for maksimumsbeløbet pr. ha for støtten til fremme af afsætningen af nødder og johannesbrød som fastsat i artikel 2 i forordning (EØF) nr. 790/89
- for forskud som omhandlet i artikel 5, stk. 6, andet afsnit, i Rådets forordning (EF) nr. 2467/98(15) og for nedsættelsesbeløb som omhandlet i artikel 4 i Rådets forordning (EØF) nr. 3493/90(16), og
- for beløb af strukturel eller miljømæssig art som omhandlet i artikel 5 i forordning (EF) nr. 2799/98 er anført i bilag I.
2. Den omregningskurs, der skal anvendes for det præmiebeløb og det restbeløb, der er omhandlet i artikel 5, stk. 6, fjerde afsnit, i forordning (EF) nr. 2467/98, og for det nedsættelsesbeløb, der er omhandlet i artikel 4 i forordning (EF) nr. 3493/90, er anført i bilag II.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. februar 2001.

Labels: 2
5
6